b'\n_START_ARTICLE_\nMojca\n_START_SECTION_\nIzvor imena\n_START_PARAGRAPH_\nZa ime Mojca obstaja ve\xc4\x8d razlag. Franc Kos ime Mojca razlaga iz zaimka moj in pripone -ica. France Bezlaj pa razlaga dana\xc5\xa1nje koro\xc5\xa1ko ime Mojca kot ljubkovalno ime za kr\xc5\xa1\xc4\x8dansko Marijo. Podobno v opombah h knjigi Umreti no\xc4\x8dejo pojasnjuje ime Mojca pisatelj Ivan Pregelj:\xc2\xa0\xc2\xbbKoro\xc5\xa1ec zove Marijico Mojci, odraslo pa Mojca.\xc2\xab\n_START_SECTION_\nRazli\xc4\x8dice imena\n_START_PARAGRAPH_\nMojcej, Mojka, Mojmira\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo \xc5\xbeenskih oseb z imenom Mojca: 11.425. Med vsemi \xc5\xbeenskimi imeni pa je ime Mojca po pogostosti uporabe uvr\xc5\xa1\xc4\x8deno na 5. mesto.\n_START_SECTION_\nOsebni praznik\n_START_PARAGRAPH_\nOsebe z imenom Mojca godujejo skupaj z Marijami\n_START_SECTION_\nZanimivost\n_START_PARAGRAPH_\nV zvezi z imenom Mojca je verjetno tudi izraz m\xc3\xb3j\xc4\x8dika za neko vrsto starih jabolk iz okolice Maribora.'